Okawix:Okawix-doc.item0/ast

Primeros pasos con Okawix:

Cuando executes Okawix por vez primera verás: la barra de ferramientes no cimero de la ventana d'Okawix; debaxo d'ella, la barra de gueta; y baxo la barra de gueta, a la izquierda, el cuadru de xestión de corpus y, a la drecha, el cuadru principal. Más alantre esto te permitirá seleicionar les llingües del conteníu (tamién llamáu archivu o Corpus ) que quieras descargar pa poder lleelos ensin conexón. Pues esbillar tantes llingües como te preste.

Por exemplu, seleiciona Asturianu y llueu calca Seleicionar llingües.

Apaecerá la llista de tolos archivos disponibles nesta llingua. Amás tamién se da la posibilidá de pidir la creación d'un archivu del to propiu sitiu web: escribi la to direición de corréu electrónicu y la URL de la web y seleiciona Pidir.

Calca nel botón Descargar del archivu que quieras ver ensin conexón. Okawix ufre guardar esti archivu nún discu llocal, nel direutoriu que prefieras.

Pues escoyer ente descargar l'archivu con o sin les imaxes (p'amenorgar tolo posible'l tiempu y la cantidá d'espaciu d'almacenamientu llocal necesarios pa descargar l'archivu).

Calca Instalar. Darréu se guarda l'archivu seleicionáu, y la páxina principal apaez nel cuadru principal (ensin les imaxes si escoyisti nun descargales). Nel cuadru izquierdu, el nome del archivu s'amiesta a la llista d'archivos almacenaos de mou llocal.

Los artículos d'esti archivu agora se puen lleer ensin conexón.